Sylvia Kristel

Første år

Kristel ble født i Utrecht i Nederland som den eldste datteren av en søskenflokk på tre av kroverten Jean-Nicholas Kristel og dennes kone Piet. Hennes foreldre skilte seg da hun var fjorten år gammel og hennes far forlot familien for en annen kvinne. «Det var det mest sørgelige som noen gang skjedde med meg,» uttalte hun senere, da hun fjorten år gammel overrasket faren i seng med en annen kvinne enn moren. Faren etterlot moren med ingenting, og så snart Kristel kunne slutten hun på skolen for å tjene penger. Hun hadde en rekke lite tilfredsstillende kontorjobber.

Karriere

Kristel begynte som modell da hun var sytten, og da hun var tyve år overtalte hennes mor henne å delta i skjønnhetstevlingen Miss TV Holland som hun vant. Hun kom til London for den europeiske finalen av Miss TV Europe i 1973, og tok også her førsteprisen. Hun var flerspråklig, og snakket nederlandsk, engelsk, fransk, tysk og italiensk. Hun begynte også en filmkarriere. Først i rollen som lederen av en gjeng opprørske jenter, svært voldelig og seksuelt antydende. I den andre filmen spilte hun en modell som ofte var naken eller dusjet. I den tredje filmen spilte hun en sanger, som blant annet møtte rømme naken ved å klatre over et gjerde.
Hun fikk internasjonal berømmelse i 1974 for å spille tittelfiguren i mykpornofilmen Emmanuelle, som fortsatt er en av de mest sette franske filmer noen gang produsert. I denne første Emmanuelle-filmen er figuren «Emmanuelle» en hjemmeværende hustru av en fransk ambassadefunksjonær i Thailand. Av kjedsomhet blir hun involvert i forskjellige former for seksuell utfoldelser. Hun har en rekke sexforhold med begge kjønn, til slutt med den eldre Mario som med sin egen sexfilosofi fungerer som hennes seksuelle mentor. Etter suksessen med Emmanuelle spilte hun flere roller som trakk veksler på dette seksuelt provokative inntrykket, mest kjent er rollen i en tilpasning av D.H. Lawrences roman Lady Chatterleys elsker med samme tittel i 1981, og en film om den kvinnelige spionen Mata Hari fra den første verdenskrig, også preget av nakenhet. Hennes Emmanuelle-bilde fulgte henne til USA hvor hun spile figuren «Nicole Mallow», en hushjelp som forførte en teenåringsgutt, i sexkomedien Private Lessons i 1981. En annen opptreden i amerikansk film var en kort komisk andel i The Nude Bomb i 1980.
Selv om Private Lessons var en av de mest innbringende uavhengige filmene i 1981 (rangerte som nummer 28 i amerikanske nasjonale brutto), skal Kristel selv etter signende sett lite til inntektene og fortsatte å spille inn filmer og framstilte figuren «Emmanuelle» for siste gang tidlig på 1990-tallet. I mai 1990 opptrådte hun i TV-serien My Riviera, filmet ved hennes hjem i Saint-Tropez i Frankrike og ga innsyn i hennes liv og motivasjoner i et intervju med forfatteren og regissøren Michael Feeney Callan. I 2001 hadde hun en liten rolle i filmen Forgive me, den nederlandske regissøren Cyrus Frischs debut. I mai 2006 mottok Kristel en pris ved Tribeca filmfestival i New York for regien av animerte kortfilm, Topor and Me, skrevet av Ruud Den Dryver. Etter en pause på åtte år spilte hun i filmen Two Sunny Days (2010), og det samme året spilte hun moren til trioen Lescano, en populær italiensk sanggruppe av tre søsken på 1930-tallet, i TV-serien Le ragazze dello swing.